Jānis Dāvuss
Jānis Dāvuss (dzimis 1876. gada 18. februārī, miris 1925. gada 5. decembrī) bija slepenpolicists, Rīgas pilsētas policijas Izmeklēšanas nodaļas uzraugs, iesaistīts 1905. gada notikumos un piedalījies daudzu revolucionāru meklēšanā un pratināšanā. 1909. gadā Jānis Dāvuss veselības pasliktināšanās dēļ dienestu policijā atstāja. 1919. gadā īslaicīgi tika pieņemts darbā jaunās Latvijas drošības iestādēs, taču no amata viņu atbrīvoja sakarā ar sociāldemokrātu protestiem. Jānis Dāvuss nomira 1925. gadā Rīgā. Pirms nāves izdeva nelielu atmiņu grāmatu.